ไฟแนนซ์ทูเดย์
...วิสุทธิ์ ศรีสุพรรณ รมช.คลัง ในฐานะกำกับดูแบงก์รัฐ กำลังเข้าไปจัดการแก้ปัญหาของธนาคารอิสลามแห่งประเทศไทย (ไอแบงก์) มากขึ้น ด้วยการเพิ่มทุนจำนวนมาก และการดำเนินการเอาผิดกับผู้บริหารและเจ้าหน้าที่ กรณีทุจริตปล่อยสินเชื่อทำให้ธนาคารเสียหายหลายหมื่นล้านบาท
29 ม.ค. 2558

...วิสุทธิ์ ศรีสุพรรณ รมช.คลัง ในฐานะกำกับดูแบงก์รัฐ กำลังเข้าไปจัดการแก้ปัญหาของธนาคารอิสลามแห่งประเทศไทย (ไอแบงก์) มากขึ้น ด้วยการเพิ่มทุนจำนวนมาก และการดำเนินการเอาผิดกับผู้บริหารและเจ้าหน้าที่ กรณีทุจริตปล่อยสินเชื่อทำให้ธนาคารเสียหายหลายหมื่นล้านบาท
...ด้าน สมหมาย ภาษี รมว.คลัง ตัดสินใจตามคำขอของ สมชัย สัจจพงษ์ อธิบดีกรมศุลกากร ที่ขอลาออกจากตำแหน่งประธานสำนักงานสลากกินแบ่งรัฐบาล โดยตัวเต็งที่จะเข้ามาทำหน้าที่นี้แทนมีชื่อของ อำนวย ปรีมนวงศ์ รองปลัดคลัง เพราะมีฝีมือการบริหารทั้งบู้และบุ๋นครบเครื่อง น่าจะเข้าไปสางปัญหาผลประโยชน์ความไม่ชอบมาพากลในแดนสนธยาแห่งนี้ได้
...การประชุมซูเปอร์บอร์ด มีความคืบหน้าการฟื้นฟูรัฐวิสาหกิจอย่างมาก ทั้งการฟื้นฟูบริษัท การบินไทย และการแก้ปัญหาขาดทุนของการรถไฟแห่งประเทศไทย (รฟท.) ส่วนหนึ่งต้องให้เครดิตผู้ทำงานปิดทองหลังพระ คือ สำนักงานคณะกรรมการนโยบายรัฐวิสาหกิจ ในฐานะเลขานุการของซูเปอร์บอร์ด น่าจะเป็นผลงานที่ทำให้ กุลิศ สมบัติศิริ ผู้อำนวยการ สคร. มีกำลังใจสางปัญหาของรัฐวิสาหกิจที่ยังมีอีกมากต่อไปอย่างรวดเร็ว
...วันนี้ กฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) จะปรับประมาณการเศรษฐกิจปี 2557 และ 2558 ที่น่าสนใจคือตัวเลขของปีนี้ จะคงไว้ที่เดิมด้วยประมาณก่อนหน้าที่ 4.1% ต่อปี โดยมีช่วงคาดการณ์ที่ 3.6–4.6% ต่อปี หรือปรับลดลง เนื่องจากเศรษฐกิจมีปัญหารุมเร้าเพิ่มขึ้น
...เปิดตัวได้สวยงามสำหรับโครงการนาโนไฟแนนซ์ มีผู้สนใจมาสมัครถึง 14 ราย จากที่ก่อนหน้านี้ปฏิเสธเข้าร่วมเพราะมีความเสี่ยงและต้นทุนดำเนินการสูงไม่คุ้มที่จะลงทุน